A CSOMÓZOTT KÖTŐFÉK

Napjainkban már mindenki számára ismereté vált a csomózott kötőfék. Különböző színekben, méretekben és minőségben lehet kapni. Első sorban a „természetes ló kiképzésben” használt eszköz. Földi munkához, illetve lovagláshoz egyaránt használható. Most azonban a veszélyeire szeretném felhívni figyelmeteket! A csomózott, kötélből készült kötőfék nem szakad el!! Ezért nagyon fontos hogy a ló fején, felügyelet nélkül sosem szabad hagyni! Bármikor, bármibe beleakadhat vele ( karám oszlop, boksz ajtó, kikötőfa, stb.) és ha pánikba esik, megrántja, elesik akkor nagyon komoly nyaki sérüléseket okozhat, akár a ló elhullásával is járhat.

A kötőfék kiválasztásakor fontos figyelembe venni, hogy jó minőségű legyen, azaz ne könnyen foszló anyagból készüljön és , hogy a méret jó legyen. Nem lóghat le a ló fejéről mert úgy elveszti hatékonyságát. Maximum két ujjnyi hely lehet a ló feje és az alsó nagy csomó között, amelybe a vezetőszár karabinerét csatoljuk. Én mindenkinek azt tanácsolom, hogy he nem biztos a méretben kérdezzen meg hozzá értő szakembert vagy vegyen eredeti kötőféket.

Földi munkánál, futószárazásnál kényelmes, jól használható eszköz, mivel nem terheli nyomás a ló száját, mégis könnyen irányítható. Lovaglásnál pedig bármely lónál alkalmazható, ha megtanultuk, hogyan kell előtte földről megtanítani a lovat a kötőfék által kapott finom jelek értelmezésére. Emellett nagy segítség lehet érzékeny szájú lovaknál. Ne feledjük, hogy nem ugyanazokat a szársegítségeket kell adni mint kantár esetében hiszen itt a két szár egy pontból indul ki. Így ha nem tanuljuk meg szakembertől helyesen használni a kötőféket akkor nem fogunk vele célt érni.

A csomózott kötőfék nem megfelelő, durva használat esetén ugyanúgy fájdalmat okozhat a lónak, ezért nagyon vigyázzunk vele! Ugyanaz az elv igaz a kötőfék esetében mint a kantáréban: mindig érzéssel és ne erővel használjuk!

Fáyköd Petra

kommunikáció lovakkal